"Re itse se fa moithuti a kgona go : bontsha ditsela tse di farologaneng tsa go buisa le go lebelela gore a kgone go tlhaloganya le go bontsha kgatlhego : botsa dipotso go dira diponelopele ; buisetsa ditlhangwa tse di tlwaelegileng ka bonako go bona tshedimosetso ka go buisa ditlhogo , matseno , ditemana tsa ntlha , le dipolelo tsa matseno tsa ditemana ; tlodisa matlho mo ditlhangweng tse di tlwaelegileng go batla tshedimosetso e e rileng ; buisa ka thelelo go ya ka maitlhomo le tiragatso ; sobokanya dikakanyokgolo tsa ditlhangwa tse di tlwaelegileng ka go kwala ka dipolelo le ka dintlha ; batla bokao jwa mafoko a a sa tlwaelegang kgotsa ditshwantso mo maemong a a tlwaelegileng ka go dirisa kitso ya thutapuo , dikaelo go ya ka tiriso , modumo , mmala , popego le ka tiriso ya ditemosi tsa kutlo ; buisa gape , lebelela gape , boeletsa go tlhotlheletsa go tlhaloganya . "